2)

II priedas pakeičiamas taip: „II PRIEDAS TURINYS 1. ĮVADAS 2. PATIKRINIMO REIKALAVIMAI 1. Stabdymo įranga 8. Neigiami veiksniai 1. ĮVADAS Šiame priede nustatomos taisyklės, pagal kurias keliuose atliekamas techninis stabdžių sistemų bandymas ir (arba) jų tikrinimas ir nustatomas išmetamųjų teršalų kiekis. Atliekant patikrinimus keliuose naudoti įrangą neprivaloma. Tačiau patikrinimų, kuriuos atliekant naudojama įranga, kokybė būna aukštesnė, todėl rekomenduojama ją naudoti, jei įmanoma. Dalykai, kuriuos galima patikrinti tik naudojant įrangą, pažymėti raide (E). Jeigu nurodyta, kad patikros metodas yra vizuali apžiūra, tai reiškia, kad be vizualios apžiūros tikrintojas, jeigu galima, taip pat turėtų pamėginti tuos tikrinamus dalykus valdyti, įvertinti triukšmą arba taikyti kitas tinkamas patikros priemones nenaudodamas įrangos. 2. PATIKRINIMO REIKALAVIMAI Atliekant techninius patikrinimus keliuose, galima tikrinti toliau išvardytus dalykus ir naudoti toliau nurodytus metodus. Trūkumai yra defektų, kuriuos galima nustatyti, pavyzdžiai. Dalykas Metodas Trūkumai 1. STABDYMO ĮRANGA 1.1. Mechaninė būklė ir veikimas 1.1.1. Darbinio stabdžio pedalo ašis Apžiūrėti sudedamąsias dalis stabdžių sistemai veikiant. Pastaba. Transporto priemonės, kuriose įrengtos stabdžių sistemos su stiprintuvais, turėtų būti tikrinamos esant išjungtam varikliui. a) Per didelė ašies įvarža. b) Ašis nusidėvėjusi arba pernelyg laisva. 1.1.2. Pedalo būklė ir stabdžių įjungimo įtaiso eiga Apžiūrėti sudedamąsias dalis stabdžių sistemai veikiant. Pastaba. Transporto priemonės, kuriose įrengtos stabdžių sistemos su stiprintuvais, turėtų būti tikrinamos esant išjungtam varikliui. a) Pernelyg didelė arba nepakankama laisvoji eiga. b) Stabdžių valdiklis išsijungia ne pagal reikalavimus. c) Nėra stabdžių pedalo paviršiaus slidumą mažinančios priemonės, ji atsilaisvinusi arba jos paviršius lygiai nudilęs. 1.1.3. Vakuuminis siurblys arba kompresorius ir rezervuarai Apžiūrėti sudedamąsias dalis esant įprastam darbiniam slėgiui. Patikrinti prie kiek laiko pasiekiama saugi darbinio išretėjimo arba oro slėgio vertė ir įspėjamojo įtaiso, kontūrų apsauginio vožtuvo ir slėgio sumažinimo vožtuvo veikimą. a) Įsijungus įspėjamajam įtaisui (arba kai manometras rodo nesaugią vertę) oro slėgio arba išretėjimo nepakanka stabdžiams įjungti nors du kartus. b) Laikas, per kurį pasiekiama saugi darbinio oro slėgio arba išretėjimo vertė, neatitinka reikalavimų (7). c) Neveikia kontūrų apsauginis vožtuvas arba slėgio sumažinimo vožtuvas. d) Oro nuotėkis, dėl kurio pastebimai sumažėja slėgis, arba girdimas oro nuotėkis. e) Išorinis pažeidimas, dėl kurio gali pablogėti stabdžių sistemos veikimas. 1.1.4. Nepakankamo slėgio įspėjamasis manometras arba indikatorius Patikrinti veikimą Manometras arba indikatorius veikia blogai arba yra sugedęs. 1.1.5. Rankinio stabdžio valdymo vožtuvas Apžiūrėti sudedamąsias dalis stabdžių sistemai veikiant. a) Valdymo įtaisas įtrūkęs, pažeistas arba pernelyg susidėvėjęs. b) Valdymo įtaisas nepatikimai pritvirtintas ant vožtuvo arba nepatikimai pritvirtintas vožtuvas. c) Atsilaisvinusios jungtys arba yra nuotėkis iš sistemos. d) Veikimas netinkamas. 1.1.6. Stovėjimo stabdžio valdymo svirtis, stovėjimo stabdžio reketinis mechanizmas Apžiūrėti sudedamąsias dalis stabdžių sistemai veikiant. a) Reketinis mechanizmas fiksuojamas netinkamai. b) Pernelyg didelis svirties ašies arba reketinio mechanizmo susidėvėjimas. c) Dėl svirties pernelyg didelės eigos galima spręsti, kad sureguliuota netinkamai. d) Valdymo įtaiso nėra, jis pažeistas arba neveikia. e) Netinkamas veikimas, įspėjamasis indikatorius rodo netinkamą veikimą. 1.1.7. Stabdymo sistemos čiaupai (atbuliniai vožtuvai, apsauginiai vožtuvai, reguliatoriai) Apžiūrėti sudedamąsias dalis stabdžių sistemai veikiant. a) Čiaupas pažeistas arba oro nuotėkis per didelis. b) Iš kompresoriaus išmetama per daug alyvos. c) Čiaupas nepatikimai arba netinkamai pritvirtintas. d) Hidraulinių stabdžių skysčio nuotėkis. 1.1.8. Priekabos stabdžių jungtys (elektrinės ir pneumatinės) Atjungti ir vėl prijungti visas stabdžių sistemos jungtis, kuriomis vilkikas sujungtas su priekaba. a) Sugedęs čiaupas arba automatinis sandarinimo vožtuvas. b) Čiaupas arba vožtuvas nepatikimai arba netinkamai pritvirtintas. c) Per didelis nuotėkis. d) Sujungta netinkamai arba neprijungta. e) Netinkamas veikimas. 1.1.9. Suspausto oro balionas Apžiūrėti a) Balionas apgadintas, pažeistas korozijos arba nesandarus. b) Neveikia išleidimo čiaupas. c) Balionas nepatikimai arba netinkamai pritvirtintas. 1.1.10. Stabdžių stiprintuvai, pagrindinis cilindras (hidraulinės sistemos) Apžiūrėti sudedamąsias dalis stabdžių sistemai veikiant. a) Stiprintuvas sugedęs arba neveiksmingas. b) Pagrindinis cilindras sugedęs arba nesandarus. c) Pagrindinis cilindras nepatikimai pritvirtintas. d) Trūksta stabdžių skysčio. e) Nėra pagrindinio cilindro rezervuaro dangtelio. f) Šviečia arba neveikia stabdžių skysčio signalinė lemputė. g) Netinkamai veikia stabdžių skysčio lygio įspėjamasis įtaisas. 1.1.11. Standūs stabdžių sistemos vamzdeliai Apžiūrėti sudedamąsias dalis stabdžių sistemai veikiant. a) Didelis gedimo arba plyšimo pavojus. b) Nuotėkis iš vamzdelių arba jungčių. c) Vamzdeliai pažeisti arba per daug paveikti korozijos. d) Vamzdeliai ne savo vietoje. 1.1.12. Lanksčios stabdžių sistemos žarnelės Apžiūrėti sudedamąsias dalis stabdžių sistemai veikiant. a) Didelis gedimo arba plyšimo pavojus. b) Stabdžių žarnelės pažeistos, nutrintos, susisukusios ar per trumpos. c) Nuotėkis iš žarnelių arba jungčių. d) Žarnelės išsipučia veikiant slėgiui. e) Žarnelės akytos. 1.1.13. Stabdžių antdėklai ir trinkelės Apžiūrėti a) Per didelis antdėklo arba trinkelės nusidėvėjimas. b) Antdėklo arba trinkelės užteršimas (alyva, tepalu ir t. t.). c) Nėra antdėklo arba trinkelės. 1.1.14. Stabdžių būgnai, stabdžių diskai Apžiūrėti a) Būgnas arba diskas pernelyg nusidėvėjęs, subraižytas, įtrūkęs, nepatikimai įtvirtintas ar suskilęs. b) Būgno arba disko užteršimas (alyva, tepalu ir t. t.). c) Nėra būgno arba disko. d) Nepatikimai pritvirtintas pagrindas. 1.1.15. Stabdžių lynai, trauklės, svirtys, jungtys Apžiūrėti sudedamąsias dalis stabdžių sistemai veikiant. a) Lynas pažeistas arba surištas. b) Sudedamoji dalis per daug nusidėvėjusi ar pažeista korozijos. c) Lynas, trauklė arba jungtis nepatikimai įtvirtinti. d) Lyno kanalas pažeistas. e) Ribojamas stabdžių sistemos dalių laisvas judėjimas. f) Neįprasta svirčių arba jungčių eiga, iš kurios galima spręsti, kad netinkamai sureguliuota arba kad nusidėvėjimas per didelis. 1.1.16. Stabdžių cilindrai (įskaitant stabdymo mechanizmą su spyruokliniu energijos akumuliatoriumi ar hidraulinius cilindrus) Apžiūrėti sudedamąsias dalis stabdžių sistemai veikiant. a) Cilindras įtrūkęs ar pažeistas. b) Cilindras nesandarus. c) Cilindras nepatikimai arba netinkamai pritvirtintas. d) Cilindras pernelyg pažeistas korozijos. e) Nepakankama arba per didelė darbinio stūmoklio arba diafragmos eiga. f) Nėra purvasaugio arba jis pernelyg pažeistas. 1.1.17. Stabdymo jėgos reguliatorius Apžiūrėti sudedamąsias dalis stabdžių sistemai veikiant. a) Trauklės defektas. b) Trauklė netinkamai sureguliuota. c) Reguliatorius užstrigęs arba neveikia. d) Reguliatoriaus nėra. e) Nėra informacinės lentelės. f) Duomenys neįskaitomi arba neatitinka reikalavimų (7). 1.1.18. Tarpo reguliatoriai ir indikatoriai Apžiūrėti a) Reguliatorius pažeistas, užstrigęs arba jo eiga neįprasta, pernelyg nusidėvėjęs arba netinkamai sureguliuotas. b) Reguliatorius sugedęs. c) Reguliatorius netinkamai įrengtas arba pakeistas. 1.1.19. Stabdžio-lėtintuvo sistema (jeigu įrengta arba jeigu privalo būti įrengta) Apžiūrėti a) Nepatikimos jungtys arba tvirtinimo detalės. b) Sistema akivaizdžiai sugedusi arba jos nėra. 1.1.20. Automatinis priekabos stabdžių veikimas Atjungti priekabos stabdžių jungtį nuo vilkiko. Atjungus priekabą, jos stabdžiai automatiškai nesuveikia. 1.1.21. Visa stabdymo sistema Vizuali apžiūra a) Kiti sistemos įtaisai (pvz., užšalimo saugiklis, oro džiovintuvas ir t. t.) pažeisti iš išorės arba paveikti korozijos tiek, kad tai turi neigiamos įtakos stabdymo sistemai. b) Pernelyg didelis oro arba antifrizo nuotėkis. c) Nepatikimai arba netinkamai pritvirtinta bet kuri iš sudedamųjų dalių. d) Netinkamai suremontuota arba pakeista bet kuri iš sudedamųjų dalių. 1.1.22. Patikrinimo jungtys (jeigu yra arba turi būti) Apžiūrėti a) Nėra. b) Pažeistos, netinkamos naudoti arba nesandarios. 1.2. Darbinio stabdžio veikimas ir veiksmingumas 1.2.1. Veikimas (E) Išbandyti naudojant statinį stabdžių bandymo įrenginį; stabdymo jėgą palaipsniui didinti iki didžiausios. a) Nepakankama vieno arba daugiau ratų stabdymo jėga. b) Vieno rato stabdymo jėga nesiekia 70 % kito tos ašies rato didžiausios stabdymo jėgos. c) Stabdymo jėga didėja netolygiai (staiga). d) Kurio nors rato stabdžių veikimo delsa. e) Per dideli stabdymo jėgos svyravimai per vieną rato sūkį. 1.2.2. Veiksmingumas (E) Išbandyti naudojant statinį stabdžių bandymo įrenginį ir nustatytą masę. a) Matavimo prietaisų rodmenys mažesni už toliau nurodytuosius. b) M1, M2 ir M3 kategorijų – 50 % (1) c) N1 kategorijos – 45 % d) N2 ir N3 kategorijų – 43 % (2) e) O2, O3 ir O4 kategorijų – 40 % (3) 1.3. Atsarginio (avarinio) stabdžio veikimas ir veiksmingumas (jeigu tai atskira sistema) 1.3.1. Veikimas (E) Jeigu atsarginė stabdymo sistema atskirta nuo darbinės stabdymo sistemos, taikyti 1.2.1 punkte nurodytą metodą. a) Nepakankama vieno arba daugiau ratų stabdymo jėga. b) Vieno rato stabdymo jėga nesiekia 70 % kito tos ašies rato didžiausios stabdymo jėgos. c) Stabdymo jėga didėja netolygiai (staiga). 1.3.2. Veiksmingumas (E) Jeigu atsarginė stabdymo sistema atskirta nuo darbinės stabdymo sistemos, taikyti 1.2.2 punkte nurodytą metodą. Stabdymo jėga nesiekia 50 % (4) darbinio stabdžio stabdymo jėgos, nurodytos 1.2.2 punkte, atsižvelgiant į didžiausią leidžiamą masę arba (puspriekabėms) bendrą leidžiamą ašių apkrovą. 1.4. Stovėjimo stabdžio veikimas ir veiksmingumas 1.4.1. Veikimas (E) Stabdys įjungiamas esant transporto priemonei ant statinio stabdžių bandymo įrenginio. Stabdys neužblokuoja vieno ar daugiau ratų. 1.4.2. Veiksmingumas (E) Išbandyti naudojant statinį stabdžių bandymo įrenginį ir nustatytą masę. Neužtikrinamas bet kurios kategorijos transporto priemonės bent 16 % stabdymo veiksmingumas atsižvelgiant į didžiausią leistiną masę arba variklinės transporto priemonės bent 12 % stabdymo veiksmingumas atsižvelgiant į didžiausią leidžiamą transporto priemonių junginio masę (pasirenkama didesnė vertė). 1.5. Stabdžio-lėtintuvo sistemos veikimas Apžiūrėti ir, jeigu įmanoma, patikrinti, ar sistema veikia. a) Stabdymo veiksmingumas kinta netolygiai (netaikoma variklinio stabdžio sistemoms). b) Sistema neveikia. 1.6. Stabdžių su antiblokavimo įtaisu sistema Patikrinti, kaip veikia įspėjamasis įtaisas. a) Įspėjamasis įtaisas veikia netinkamai. b) Įspėjamasis įtaisas rodo, kad sistema veikia netinkamai. 8. NEIGIAMI VEIKSNIAI 8.2. Išmetamieji teršalai 8.2.1. Benzininio variklio išmetamieji teršalai 8.2.1.1. Išmetamųjų teršalų kontrolės įranga Apžiūrėti a) Trūksta gamintojo sumontuotos išmetamųjų teršalų kontrolės įrangos arba akivaizdu, kad ji sugedusi. b) Yra nuotėkių, dėl kurių išmetamųjų teršalų kiekio matavimo rezultatai gali būti netikslūs. 8.2.1.2. Išmetamieji dujiniai teršalai (E) Išmatuoti naudojant išmetamųjų dujų analizatorių ir laikantis nustatytų reikalavimų (7). Jei transporto priemonėje įrengta tinkama diagnostikos sistema (OBD sistema), užuot atlikus išmetamųjų teršalų kiekio matavimą varikliui veikiant tuščiąja eiga ir atsižvelgiant į gamintojo rekomendacijas dėl veikimo režimo nustatymo ir kitus reikalavimus (7) bei įvertinant atitinkamus nuokrypius, išmetamųjų teršalų kontrolės sistemos veikimą galima patikrinti pagal atitinkamus OBD rodmenis ir patikrinti, ar tinkamai veikia OBD sistema. Antraip išmatuoti nuotolinio matavimo įranga ir patvirtinti rezultatą įprastais bandymo metodais. a) Išmetamųjų dujų kiekis viršija tam tikrus gamintojo nurodytus dydžius b) arba, jeigu tokios informacijos nėra, išmetamas CO kiekis viršija: (1) transporto priemonių, kuriose nėra įrengtos šiuolaikinės išmetamųjų teršalų kontrolės sistemos: — 4,5 % arba — 3,5 %, atsižvelgiant į pirmosios registracijos datą arba į reikalavimuose nurodytą paskirtį (7); (2) transporto priemonių, kuriose įrengta šiuolaikinė išmetamųjų dujų kontrolės sistema: — varikliui veikiant tuščiąja eiga – 0,5 %, — varikliui veikiant tuščiąja eiga, padidintu sūkių dažniu – 0,3 % arba — varikliui veikiant tuščiąja eiga – 0,3 % (5) — lipsa text atsižvelgiant į pirmosios registracijos datą arba į reikalavimuose nurodytą paskirtį (7). c) Lambda vertė yra už intervalo 1 ± 0,03 ribų arba neatitinka gamintojo specifikacijų. d) Transporto priemonės diagnostikos sistemos rodmenys patvirtina reikšmingą triktį. e) Iš nuotolinio matavimo įranga nustatytų rezultatų matyti, kad yra reikšmingas reikalavimų neatitikimas. 8.2.2. Dyzelinių variklių išmetamieji teršalai 8.2.2.1. Išmetamųjų teršalų kontrolės įranga Apžiūrėti a) Trūksta gamintojo sumontuotos išmetamųjų teršalų kontrolės įrangos arba akivaizdu, kad ji sugedusi. b) Yra nuotėkių, dėl kurių išmetamųjų teršalų kiekio matavimo rezultatai gali būti netikslūs. 8.2.2.2. Išmetamųjų dujų neskaidrumas (E) a) Išmetamųjų dujų neskaidrumą matuoti varikliui laisvai įsibėgėjant (be apkrovos, nuo tuščiosios eigos iki variklio ribinio sūkių dažnio), pavarų perjungimo svirčiai esant neutralioje padėtyje ir nuspaudus sankabą. b) Transporto priemonės veikimo režimo nustatymas prieš tikrinimą. 1. Transporto priemonės gali būti tikrinamos nenustačius veikimo režimo, nors saugos sumetimais reikėtų patikrinti, ar variklis sušilęs ir yra tinkamos mechaninės būklės. 2. Veikimo režimo nustatymo reikalavimai: i) variklis turi būti visiškai sušildytas, pvz., variklio alyvos temperatūra, matuojama zondu alyvos lygio matuoklio vamzdelyje, turi būti ne mažesnė kaip 80 °C arba įprasta darbinė temperatūra (jei darbinė temperatūra mažesnė už nurodytąją), arba turi būti bent lygiavertė variklio bloko temperatūra, išmatuota šiluminio spinduliavimo lygiu. Jeigu dėl transporto priemonės konstrukcijos taip matuoti būtų praktiškai neįmanoma, įprastą variklio darbinę temperatūrą galima nustatyti kitais būdais, pvz., pagal variklio aušinimo ventiliatoriaus veikimą; ii) išmetimo sistema turi būti prapūsta ne mažiau kaip per tris variklio laisvo įsibėgėjimo ciklus arba lygiaverčiu būdu. c) Tikrinimo tvarka. 1. Variklis ir turbininis kompresorius (jei yra) prieš kiekvieną laisvojo įsibėgėjimo ciklą turi veikti tuščiąja eiga. Didelės galios dyzelinių variklių atveju tai reiškia ne mažiau kaip 10 sekundžių pauzę po akceleratoriaus pedalo atleidimo. 2. Kiekvienas laisvojo įsibėgėjimo ciklas turi būti pradedamas greitai ir nuosekliai (greičiau kaip per vieną sekundę), bet ne per staigiai, paspaudžiant akceleratoriaus pedalą iki galo, kad įpurškimo siurblys veiktų didžiausiu pajėgumu. 3. Per kiekvieną laisvojo įsibėgėjimo ciklą, prieš atleidžiant akceleratoriaus pedalą, variklis turi pasiekti ribinį sūkių dažnį, o transporto priemonės su automatine transmisija – gamintojo nurodytą sūkių dažnį arba, jei tokios informacijos nėra, du trečdalius ribinio sūkių dažnio. Tai galima patikrinti, pvz., stebint variklio sūkių dažnį arba paliekant pakankamai laiko nuo pirmojo akceleratoriaus pedalo paspaudimo iki atleidimo, o M2, M3, N2 ar N3 kategorijų transporto priemonėms – ne trumpiau kaip 2 sekundes. 4. Transporto priemonės pripažįstamos netinkamomis tik jei ne mažiau kaip trijų laisvojo įsibėgėjimo ciklų verčių aritmetinis vidurkis viršija ribinę vertę. Skaičiuojant vidurkį galima neatsižvelgti į matavimo rezultatus, kurie labai skiriasi nuo vidurkio, arba apskaičiuoti vidurkį bet kokiu kitu statistinio skaičiavimo būdu, kuriuo atsižvelgiama į matavimo rezultatų sklaidą. Valstybės narės gali apriboti tikrinimo ciklų skaičių. 5. Kad būtų išvengta nereikalingų tikrinimų, valstybės narės gali pripažinti netinkamomis tas transporto priemones, kurių išmatuotos vertės labai viršija ribines vertes po mažiau kaip trijų laisvojo įsibėgėjimo ciklų arba po prapūtimo ciklų. Taip pat nereikalingiems tikrinimams išvengti valstybės narės gali pripažinti tinkamomis tas transporto priemones, kurių išmatuotos vertės yra daug mažesnės už ribines vertes po mažiau kaip trijų laisvojo įsibėgėjimo ciklų arba po prapūtimo ciklų ir atsižvelgiant į atitinkamus leidžiamus nuokrypius. Antraip išmatuoti nuotolinio matavimo įranga ir patvirtinti rezultatą įprastais bandymo metodais. a) Transporto priemonių, įregistruotų ar pirmą kartą pradėtų eksploatuoti po reikalavimuose (7) nustatytos datos, išmetamųjų dujų neskaidrumas viršija lygį, užrašytą ant transporto priemonėje gamintojo įrengtos lentelės; b) jeigu tokios informacijos nėra arba jeigu pagal reikalavimus (7) etaloninių verčių taikyti negalima: — dyzeliniai varikliai be pripūtimo – 2,5 m-1, — varikliai su turbininiu kompresoriumi – 3,0 m-1, arba, jeigu tai reikalavimuose (7) nurodytos transporto priemonės arba transporto priemonės, registruotos arba pradėtos naudoti po reikalavimuose (7) nurodytos datos – — 1,5 m-1 (6). c) Iš nuotolinio matavimo įranga nustatytų rezultatų matyti, kad yra reikšmingas reikalavimų neatitikimas.